**neucisi**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

stați

frunzele crescute pe crengile filei

nu le numărați voi tulpinile smulse cu arterele mele

dezgolite de carne de primi pași ai lumii din voi

dezgolite de viață de prima toamnă ucisă în mine

nu-mi socotiți primele lacrimi ale verbelor născute

ale clipelor trecute al visului frânt sub privire străină

opriți-vă

sunt eu prizonierul tristeții depline

și deplin apăsat sub odioase priviri dezgolesc prima toamnă ucisă în mine

dar vie în voi acei neucisi

vesnic îndrumătorii luminii voi puntea dintre cuvinte și șoapte

voi care-mi spargeți gândul în șapte din șapte

lăsați-mă vântului să dispar în el o noapte umplut cu întunericul

din litere sparte să descriu ca beznă iubirea din voi

o să spun cuvintelor că nu existați și viselor c-ați fost minciuni

pe buzele frunzelor din toamna ucisă de mine

pe buzele frunzelor din toamna ucisă de voi citește o lacrimă

până la gust

până la oase mă arde mânia în care speranțe se răsucesc se agită

mă strâng cu mâinile lipite de albul hârtiei

înconjurat fără scăpare îmi scutur sufletul biciuit

de scame și alte nimicuri până străinii revin

mai plâng o secundă

în toamna ucisă de mine

ucis de voi într-o toamnă

Mitică Horlaci

18 oct.. 2018

Londra